Qofkii aan wax badan ka ogeyn 1940kii ilaa caaradkii 1970taneeyadii, wax badan ayuu buugga ka baran karayaa sida halgankii gobonimo, xorriyad qaadashadii, aasaaskii ciidan Soomaaliyeed oo gaashaan ah, xukuumaddii rayidka ee xorriyadda dabadeed iwm, inkasta oo aan sidii laga filayey aannu qoraagu si qumman ugu dhexgelin sooyaalkaa qotada dheer oo uu dusha uun nooga heehaabiyey.
